Dok su se ljudi na Baltiku krstili kako je jedan čovek ubacio 49 poena, ovde kod nas na Jadranu su se čudili koliko se međusobno mogu prepucavati dva najjača kluba u regionu. Treći su se pitali šta se dešava sa "Orlovima" kad igraju protiv Nemaca, a četvrti prozivali Nikolu Jokića što se Srbiji nije odazvao. Za sve to vreme, Beograd je bio centar evropske košarke tokom maja, ali Željko Obradović u svom gradu nije doživeo da uzme desetu titulu prvaka Evrope.